Tasiɣert, tettban-d mi ara tsiwleḍ i walebɛaḍ i wumi ur tezmireḍ ara ad tsiwleḍ deg tilawt, am wayen ur nettembiwil ara (taɣawsa), am win yemmuten… Ṣalḥi M-A, isefhem-d tugna-agi akken ilaq : « D tugna ideg amennay (win d-yettmeslayen) iɣar-as i yiminnay (win i wumi yettmeslay) am wakken yettmeslay-as kan i netta. Yezmer ad yili iminnay d amdan yellan d tidet di tilawt neɣ d awadem kan deg uḍris (ssaddat d lawliya, afrux, aḍu, atg.), akken daɣen yezmer ad yili d taɣawsa tamadwant (asirem, tayri, tidet, atg.). Mi ara yili ṣṣenf-agi wis sin, tettdukkul, s umata, tsiɣert nettat d tesmiddant (personnification). »224